**Beszámoló**

**Kardoskút Község Önkormányzatának Képviselő-testülete részére, a 2022. évi Községi Idősek Napja rendezvény előkészületeiről, a 2022. május 26-i soros testületi ülésre.**

Tisztelt Képviselő-testület!

Az idei községi idősek napi rendezvényt az elfogadott éves programterv alapján 2022. szeptember 30-án, pénteken tartjuk.

Az előkészítése megkezdődött, a rendezvény tervezete az alábbiak szerint alakul:

10 órától gyülekező a színházteremben

10.30 – Kiszely Zoltán és Merényi Nicolette művészházaspár zenés műsora

11.20 – Köszöntő: Varga Pál polgármester

Idősek napi beszéd: Kis Bálint alpolgármester

A legidősebb kardoskúti lakosok köszöntése (emléklap és ajándékkosár)

Kerek évfordulós házaspárok köszöntése (emléklap, virágcsokor és bor)

Ebéd: helyben főzött bográcsos marhapörkölt, körettel, savanyúság, sütemény

Jó ebédhez szól a nóta, ennek keretében Szakács József zenész szórakoztatja a továbbiakban a résztvevőket.

Az előző évekhez hasonlóan a települési lakosságnyilvántartásban szereplő 60 éven felüliek részére kiküldjük a meghívókat, amelyben az előzetes jelentkezést kérjük 2022. szeptember 15. napjáig megtenni, az ebédhez szükséges hús alapanyag megrendelése miatt. Egyúttal kérjük a kerek évfordulós házaspárok jelentkezését. A zenés műsort el kell kezdeni 10.30 órakor, mert tanítás miatt nem tudnak a közreműködők későbbi időpontban nálunk fellépni. Tiszteletdíj nélkül kedvezményesen vállalták, jelképes útiköltségtérítést fizetünk részükre.

Beszámolómmal kapcsolatosan szívesen válaszolok kérdéseikre a testületi ülés keretében.

Kardoskút, 2022. május 12.

Tisztelettel:

Vargáné Neller Borbála Tünde, sk.

művelődésszervező